Suomen perhe- ja pariterapiayhdistys ry

Jäsentiedote 7/2023

Vihreä ja vehreä kevättervehdys Sinulle jäsen!

Aluksi suru-uutisia. Hiljattain saimme kuulla, että yksi Suomen perheterapiayhdistyksen alkuvaiheen kantavista voimista, **Ritva Saarelainen**, on menehtynyt. Hän toimi yhdistyksen perustamisvaiheessa yhdistyksen varapuheenjohtajana ja sittemmin puheenjohtajana. Hänen muistokirjoituksensa julkaistaan Suomen perhe- ja pariterapiayhdistyksen verkkosivuilla ja Facebookissa. Sitä on tarjottu myös Helsingin Sanomiin julkaistavaksi. Ritvan puolison Reijon pyynnöstä esitämme tässä kutsun Ritvan muistotilaisuuteen, joka järjestetään 4.6.2023 klo 14.00 – 18.00 Tuomarinkylän kartanossa, Alfa-Art taidekoulun tiloissa. Muistotilaisuuteen voi ilmoittautua 28.5.2023 mennessä ari.terava@gmail.com (30 henkilöä).

Tulevia tapahtumia:

* Julkisella sektorilla työskentelevien verkosto **6.6. klo 18.00 – 20.00** Zoomissa, linkki tässä tiedotteessa alempana
* Perhe- ja pariterapia**kouluttajien verkosto 12.6.2023**
* **Yrittäjäverkosto**n kokoontuminen etänä **13.8.2023 klo 18.00 – 19.30** (j-p.salonen@sanapukimo.fi)
* **Pariterapeuttien** verkosto **23.8. klo 18.00-19.30**, ilmoittautuminen j-p.salonen@sanapukimo.fi
* Nätverket för **svenskspråkiga** familje- och parterapeuter **20.10.2023**
* **Peter Rober 27.-28.11.2023 Helsinki**
* Yhdistyksen **syyskokous 27.11.2023** Helsinki

Onko Sinulla ollut mahdollisuutta osallistua yhdistyksen järjestämiin viimeaikaisiin tapahtumiin? Jos ei, niin lukemalla tämä tiedote sinulle selviää, mitä niissä on keskusteltu ja millaisia jatkosuunnitelmia on tehty!

**Nätverket för svenskspråkiga familje- och parterapeuter** träffades online 31.3.23 i samarbete med Folkhälsan. På plats var 19 personer från hela Svenskfinland. Under träffen diskuterades samma utmaningar som drabbar alla familjeterapeuter, d.vs. hur få andra att inse nyttan och möjligheten med familjeterapi. Deltagarna upplevde det viktigt att kunna träffas, eftersom många jobbar ensamma och man önskar tips, verktyg olika metoder, samt möjlighet att diskutera utmaningar. Så med kommande träffar så strävar vi efter att ha något innehåll, kombinerat möjlighet till erfarenhetsutbyte. Regionala träffar diskuterades, men beslutet blev att försöka ordna två nationella träffar per år. Nästa träff är 20.10.2023 med en diskussion om föräldrastödsgrupperna COPE och KOMET. I planerna finns en eventuell heldags träff, våren 2024.

**Kouluttajatapaamisessa** 19.4. oli koolla inspiroiva ja asiantuntemusta uhkuva joukko perhe- ja pariterapian pääkouluttajia ympäri Suomen. Suomessa on tehty systemaattista, tärkeää työtä perhe- ja pariterapiakoulutuksen kehittämiseksi. Tarpeelliseksi nähdään kehittämistyön jatkaminen ajassa kiinni pysyen ja tutkimuksen asemaa vahvistaen. Tutkittiin yhteisiä huolia perhekeskeisten menetelmien viemisestä peruspalveluihin - ei pelkästään perhe- ja pariterapian asemasta. Kouluttajia tarvitaan kentälle lisää samoin kuin perhe- ja pariterapeuttejakin. On tärkeää että perhe- ja pariterapia säilyy sotemuutoksessa terveydenhuollon ja julkisten palveluiden palveluvalikossa. Kouluttajien välisellä yhteistyöllä voi olla merkitystä mielenterveyskriisin ratkaisemiseen yhteiskunnassa. Miten vaikuttamistyötä tehdään jatkossa? Miten perhe- ja pariterapiakoulutus keskustelee yhteiskunnan tarpeiden kanssa? Näiden kysymysten kanssa jatketaan 12.6. seuraavassa pääkouluttajien kouluttajatapaamisessa.

**Tapaaminen alueyhdistysten** kanssa oli 20.4.2023. Miltei kaikki alueyhdistykset olivat edustettuina. Tapaamisen aikana käytiin läpi ajankohtaisia asioita sekä yhteistyötoiveita ja -tarpeita. Alueyhdistykset järjestävät erilaista toimintaa, näistä vaihdettiin vinkkejä ja keskusteltiin. Alueyhdistysten verkostoa voi hyödyntää omien tapahtumien markkinoinnissa. Puhuttiin vaikuttamisesta ja sen tärkeydestä. Esimerkiksi samanaikaiset mielipidekirjoitukset eri lehdissä voisi olla mahdollisuus; asiaa jäätiin pohtimaan. Konkreettisena toimintana voisi ensivaiheessa olla esim. eri mielipidekirjoitusten jakaminen muille. Suomen perhe- ja pariterapiayhdistyksen Tanja Pihlaja ja Mia Kurtti ovat kirjoittanut mielipidekirjoituksen kansainvälisen perheiden päivän (15.5.2023) yhteyteen. Tätä alueyhdistysten edustajat voivat yrittää saada julkaistuksi myös maakuntien medioissa. Mia Montonen ja Tanja Pihlaja tulevat mielellään vierailemaan alueyhdistysten tapahtumiin tai kokouksiin. Seuraava alueyhdistysten edustajien tapaaminen järjestetään Peter Roberin työpajan (27.-28.11.2023) yhteydessä marraskuussa Helsingissä.

**Pariterapeuttien verkostolla** on ollut kevään aikana kaksi tapaamista. Verkosto on avoin kaikille yhdistyksen jäsenille jotka tekevät tai haluavat pohtia parien kanssa työskentelyä. Tapaamisissa on pohdittu keinoja pariterapian näkyvyyden lisäämiseksi eri tavoin, pohdinnassa ovat olleet myös syksyn 6 - 10.11.2023 parisuhdeviikon sekä 7.11.2023 parisuhdepäivän huomioiminen. Verkoston tapaamisissa on myös keskitytty jakamaan osallistujien kokemuksia mm. työskentelystä parien kanssa eri konteksteissa, ylisukupolvisuudesta, nuorten parisuhteista sekä avoimista suhteista. Tapaamisia jatketaan syksyllä Teamsin välityksellä, myös mahdollista tutustumiskäyntiä Jyväskylän yliopiston Psykoterapian opetus- ja tutkimusklinikalle on suunniteltu. Seuraava tapaaminen on **23.8. kello 18.00-19.30**, ilmoittautuminen j-p.salonen@sanapukimo.fi

**Yrittäjäverkosto** on jatkanut toimintaansa vuoden 2023 aikana, keväällä tapaamisia on ollut neljä.
Verkosto on avoin kaikille yhdistyksen jäsenille jotka toimivat yrittäjinä ja haluavat keskustella yrittäjyyteen liittyvistä teemoista. Tapaamisissa on pohdittu mm. yrittäjänä toimimista tai yrittäjyyden aloittamista, erilaisia käytännön asioita kuten kirjanpitäjän tarvetta tai vakuutusten järjestämistä. Myös oman toiminnan markkinointiin, brändäykseen ja hinnoitteluun on paneuduttu. Seuraava tapaaminen on Teamsilla **13.8.** **kello 18.00 - 19.30**, ilmoittautuminen j-p.salonen@sanapukimo.fi

**Julkisissa sotepalveluissa** työskentelevien perhe- ja pariterapeuttien ensimmäinen tapaaminen oli 26.4.2023. Paikalla oli 17 työntekijää ympäri Suomen. Keskustelu oli hyvin vilkasta ja päätimme jatkaa tapaamisia mahdollisimman pian. Verkosto ja tapaamiset ovat tietenkin koko ajan täydentyviä eli kaikki ovat lämpimästi tervetulleita keskusteluun mukaan kun itselle sopii! **Seuraava tapaaminen** on **zoomissa tiistaina 6.6. klo 18-20.** Jatkossa pyrimme järjestämään tapaamisia myös virkatyöajan puitteissa.

Keskusteluteemoja huhtikuun tapaamisessa olivat:

* Huoli perhe- ja pariterapian asemasta perusterveydenhuollossa. Toimintaehdotus: Kirje kaikille sotealueiden hallituksille ja valtuustoille.
* Pohjoisen sote-alueella päihdehuollon ja terveydenhuollon integraatiota ja laatua tulee kehittää.
* Terveyskeskuslääkäri-nimike on poistumassa, saisiko tilalle perhelääkäri-nimikkeen?  Se korostaisi hoidon kohdentamista.  Jos palvelujärjestelmän missään nimikkeessä ei mainita sanaa perhe-, järjestelmä pystyy elämään kuin perhettä ei olisikaan. Tarvitsemme laajempaan käyttöön myös perhe- ja pariterapeutin virkanimikkeen sote-palveluihin.
* Systeemisen lastensuojelun malli on tehnyt tilaa ja paikan perhe- ja pariterapeuteille lastensuojeluun ja laajemminkin sosiaalipalveluihin. Sen myötä sosiaalipalveluihin on alettu palkata lisääntyvästi perheterapeutteja. Mikä malli tai hanke toimisi vastaavalla tavalla terveydenhuollossa?
* Tarvetta on laajasti perhetyön ja perhe- ja pariterapian lisäämiselle ja työntekijöiden kouluttamiselle.
* Kuinka voisimme vaihtaa ajatuksia ja tietoja toistemme kanssa, mahdollisuuksia konsultaatioihin?
* Muiden kokemusten kuuleminen on tarpeen perustellessa omassa organisaatiossa sosiaalityön sekä perhe- ja pariterapian tarvetta.

Keskustelussa esiin tulleita hyviä käytäntöjä olivat mm. palliatiiviseen hoitoon yhdistetty perheterapeuttinen työ, vanhempien vertaistuellinen ryhmä, työryhmätyöskentely ja koko organisaatiolle tarjottava dialoginen perhe-, verkosto- ja pariterapeuttinen koulutus (työpaikkakoulutus). Tiimit ja työntekijät voivat jatkossa esitellä hyviä käytänteitä eri puolilta Suomea ja näin voimme oppia toisiltamme!

Seuraavaan tapaamiseen **6.6. klo 18** pääset tästä linkistä:

Topic: Julkisen palvelujärjestelmän perhe- ja pariterapeutit

Time: Jun 6, 2023 06:00 PM Helsinki

Join Zoom Meeting

<https://us02web.zoom.us/j/85862440791?pwd=SHZiU2JyYUVXZ1RSd0tiK0xLT0xEZz09>

Meeting ID: 858 6244 0791

Passcode: 980042

One tap mobile

+358341092129,,85862440791#,,,,\*980042# Finland

+358942451488,,85862440791#,,,,\*980042# Finland

Dial by your location

 +358 3 4109 2129 Finland

 +358 9 4245 1488 Finland

 +358 9 7252 2471 Finland

 Meeting ID: 858 6244 0791

Passcode: 980042

Find your local number: <https://us02web.zoom.us/u/k1sdGjZiz>

Muistathan, että Suomen perhe- ja pariterapiayhdistys myös palkitsee hyviä käytäntöjä. Ehdotukset voi osoittaa johtokunnalle tai yhdistyksen sihteerille sihteeri@perheterapiayhdistys.fi. Nyt voisi myös tehdä esityksiä vuoden perhe- ja pariterapeutiksi. Valinta julkistetaan syyskoulutuspäivien ja vuosikokouksen yhteydessä. Viime vuosina on ollut useita hyviä ehdokkaita, joten johtokunta on joutunut pohtimaan syvällisesti, mitä valinnalla halutaan nostaa esiin. Jos ehdokkaasi ei ole aiemmin tullut valituksi, häntä voi ehdottaa uudestaankin!

**Perhe- ja pariterapialehti** on luettavissa Journal.fi -palvelussa osoitteessa <https://perhejapariterapialehti.journal.fi/> - oletko jo ehtinyt tutustua? Päätoimittajat ottavat mielellään kommentteja vastaan lehteen liittyen: paivikristiina.kangas@gmail.com ja mikajniemela@gmail.com. **Lehteen kaivattaisiin** myös **kuvitusta**. Pyytäisimme ottamianne valokuvia tai tekemäänne kuvataidetta käyttöömme artikkeleiden kuvittamista varten. Voimme tarjota ilmaista julkisuutta, mutta palkkiota emme valitettavasti voi maksaa. Tämä olisi kuitenkin yksi tapa osallistua ja vaikuttaa, ja olemme äärimmäisen kiitollisia jokaisesta käyttöömme saamasta kuvasta! Ole kuvista yhteydessä päätoimittajiin.

Muistattehan, että lehti on nyt **vapaasti** kaikkien suhdeperusteisesta ja perhe- ja parikeskeisestä työstä kiinnostuneiden luettavissa.Vinkkaa lehdestä siis kolleegallekin! Myös vuosien 2020-2022 digilehdet ovat luettavissa avoimesti vielä vanhassa osoitteessa [www.perheterapialehti.fi](http://www.perheterapialehti.fi), mutta lehdet siirtyvät journal.fi -alustalle syksyllä 2023.

Yhdistyksen verkkosivuilta löytyy perhe- ja pariterapeuttien palveluntuottajarekisteri, jonne voit ilmoittautua yksityisenä palveluntuottajana. Samalla voit ilmoittautua myös systeemisen lastensuojelun perheterapeutiksi tai työnohjaajaksi, jos olet niistä kiinnostunut.

Nyt on myös aika varata syksyn kalenteriin päivät huippukoulutukseen: **Peter Rober** saapuu Helsinkiin **27.-28.11.2023**! Kaksipäiväiseen työpajaan mahtuu 200 ensimmäiseksi ilmoittautunutta, koska Bottan tila on rajallinen. Tästä lisätietoa lähiaikoina, seuraa ilmoittelua!

Ensi vuonna juhlitaan kun **yhdistys täyttää 40 vuotta ja samoin Perhe- ja pariterapialehti** (aiemmin Perheterapialehti)! Onko sinulla ideoita juhlavuoden suunnitteluun ja toteutukseen? Voit olla niistä yhteydessä puheenjohtaja Tanja Pihlajaan tanja@tuntumaa.fi tai johtokunnan jäseniin. Suunnitteilla on ainakin kaksipäiväinen syysseminaari, siihen vielä mietimme sisältöä. Iltajuhlakin olisi paikallaan, vai mitä?

Näissä tunnelmissa perhe- ja pariterapian ja perheterapeuttisen työotteen asemaa vahvistaen – tähän tarvitaan meitä kaikkia!

yt. Suomen perhe- ja pariterapiayhdistyksen johtokunta